Након објављеног огласа за издавање места за постављање тезги за продају робе у оквиру сталне манифестације ГО Нови Београд „Пролећна манифестација“ на локацији Блок 11ц-Булевар Михаила Пупина, испред пословног објекта ТЦ „Нови Београд“ (Стари Меркатор) у периоду од 10.04.2017. до 15.05.2017. године и спроведеног првог и другог круга ради избора најбољег понуђача и склопљених уговора, Комисија за спровођење поступка јавног оглашавања **ОГЛАШАВА** да ће одабир корисника за преостала **33 (тридесетри) места**, извршити под следећим условима:

* Право учешћа има заинтересовано физичко или правно лице регистровано за обављање одговарајуће делатности односно продаје робе или услуга
* Почетна цена за лицитацију места за постављање тезге за укупан период трајања манифестацијe је 20.000,00 РСД.

Сва заинтересована лица могу доставити понуду у писаном облику у затвореној коверти са напоменом „ПОНУДА ЗА ЛИЦИТАЦИЈУ ТЕЗГИ - НЕ ОТВАРАТИ“ на адресу: Градска општина Нови Београд, Булевар Михаила Пупина бр. 167, поштом или лично, предајом понуде на шалтеру 4.

**Рок за достављање понуда је 10.04.2017. године, до 11:00 часова.**

**Затворена коверта са понудом треба да садржи:**

1. **1. ПРИЈАВУ**

 **- пријава правног лица садржи**:назив и седиште, решење АПР о упису у регистар, матични број, порески идентификациони број (ПИБ), потпис овлашћеног лица и печат; (доказ о истом), број рачуна код банке за враћање депозита.

1. - **пријава физичког лица садржи**: фотокопију личне карте, решење АПР о упису у регистар, порески идентификациони број (ПИБ), број рачуна код банке за враћање депозита.

**2. БЕЗУСЛОВНУ ПОНУДУ, УЗ НАВОЂЕЊЕ ЛОКАЦИЈЕ НА КОЈИ ПОНУДА ГЛАСИ**

**3. ДОКАЗ О УПЛАТИ ДЕПОЗИТА за озбиљност понуде, у износу од 5.000,00 динара.**

Уплату извршити на текући рачун Градске општине Нови Београд, број: **840-978804-03, модел 97 и позив на број 59-013.**

Заинтересовани понуђачи могу доставити понуде за више места за постављање тезги, с тим што понуђач доставља засебну понуду за свако појединачно место на локацији;

Неблаговремене понуде неће бити отваране.

Јавно отварање понуда одржаће се 10.04.2017.године са почетком у 11,15 часова на адреси Градске општине Нови Београд, сала 3.

Ранг листа биће објављена 10.04.2017. године у 12:00 часова;

Право одабира места за постављање тезги зависи од висине понуђеног износа;

**У случају останка слободних места, писмене понуде ће се подносити 10.04.2017. године до 15:00 часова;**

Комисија ће одабир корисника за преостала места извршити на основу висине понуђене цене и временском доспећу захтева;

Ранг листа у случају доделе евентуално преосталих слободних места, на основу примљених понуда, биће објављена 10.04.2017. године, у 15:30 часова;

У случају два или више иста понуђена износа, предност за одабир места за постављање тезги биће одређен по редоследу времена приспелости понуде;

Потенцијални корисник дужан је да пре одабира конкретног места изврши уплату излицитираног износа умањеног за износ уплаћеног депозита. Након достављања доказа о наведеној уплати понуђач ће добити потврду о изабраном месту за постављање тезге;

Понуђачима који не буду изабрани наведени износ уплате на име депозита за озбиљност понуде биће враћен у року до 5 (пет) дана од дана спровођења лицитације.

**Уколико закупац који је одређен по ранг листи одустане од коришћења места из било ког разлога, нема право на повраћај депозита за озбиљност понуде**;

Потписивање Уговора са изабраним закупцима обавиће се 13.04.2017.године, у просторијама Градске општине Нови Београд, Булевар Михаила Пупина бр. 167.

 Распоред постављања тезги је утврђен скицом на коју је Секретаријат за саобраћај дао сагласност.

Тезга је типски покретни објекат за продају робе, или пружање услуге, чија површина не може бити већа од 2,0 m2, са слободном површином у функцији тезге од 1,0 m2.